02017D1217 — DA — 15.03.2019 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS AFGØRELSE (EU) 2017/1217 af 23. juni 2017 om opstilling af kriterier for EU-miljømærket til rengøringsmidler til hårde overflader (meddelt under nummer C(2017) 4241) (EØS-relevant tekst) (EUT L 180 af 12.7.2017, s. 45)

Ændret ved:









▼B

KOMMISSIONENS AFGØRELSE (EU) 2017/1217

af 23. juni 2017

om opstilling af kriterier for EU-miljømærket til rengøringsmidler til hårde overflader

(meddelt under nummer C(2017) 4241)

(EØS-relevant tekst)







Artikel 1

Produktgruppen »rengøringsmidler til hårde overflader« omfatter alle universalrengøringsmidler, køkkenrengøringsmidler, vinduespudsemidler eller sanitetsrengøringsmidler, der henhører under anvendelsesområdet for Europa-Parlamentets og Rådets forordning (EF) nr. 648/2004 ( 1 ), der er markedsført og bestemt til anvendelse som et af følgende:

— Universalrengøringsmidler, der skal omfatte rengøringsmidler beregnet til regelmæssig rengøring af hårde overflader såsom gulve, vægge, lofter, vinduer og andre faste overflader inden døre.

— Køkkenrengøringsmidler, der skal omfatte rengøringsmidler beregnet til regelmæssig rengøring og affedtning af overflader i køkkener såsom køkkenborde, komfurer, køkkenvaske og køkkenapparaters overflader.

— Vinduespudsemidler, der skal omfatte rengøringsmidler beregnet til regelmæssig rengøring af ruder, glas og andre højpolerede overflader.

— Sanitetsrengøringsmidler, der skal omfatte rengøringsmidler beregnet til regelmæssig fjernelse (også ved skuring) af snavs og/eller aflejringer i lokaler som vaskerum, toiletter, badeværelser og bruserum.

Produktgruppen skal omfatte produkter til både privat og professionel brug og sælges enten i brugsklar eller i ufortyndet form. Produkterne skal være blandinger af kemiske stoffer. Produkterne til privat brug må ikke indeholde mikroorganismer, som producenten bevidst har tilsat.

Artikel 2

I denne afgørelse forstås ved:

1) »indholdsstoffer« : stoffer, der bevidst er tilsat, og biprodukter og urenheder fra råmaterialer i den endelige produktformulering (vandopløselig beskyttelsesfilm, hvis en sådan anvendes)

2) »ufortyndet produkt« : et produkt, der bør fortyndes med vand før brug

3) »brugsklart produkt« : et produkt, der ikke fortyndes med vand før brug

4) »primæremballage« : a) for enkeltdoser i en indpakning, der skal fjernes inden brug, indpakningen af enkeltdosen og den emballage, der er udformet som den mindste salgsenhed ved distribution til slutbrugeren eller forbrugeren på salgsstedet og herunder mærkning i givet fald b) for alle andre typer produkter den emballage, der er udformet som den mindste salgsenhed ved distribution til slutbrugeren eller forbrugeren på salgsstedet og herunder mærkning i givet fald

5) »mikroplast« : partikler af en størrelse under 5 mm af uopløselig makromolekylær plast, der opnås via en af følgende processer: a) en polymerisationsproces såsom polyaddition eller polykondensation eller en lignende proces, hvori der anvendes monomerer eller andre udgangsstoffer b) kemisk modifikation af naturlige eller syntetiske makromolekyler c) mikrobiel fermentering

6) »nanomateriale« : et naturligt, tilfældigt opstået eller fremstillet materiale, der består af partikler i ubundet tilstand eller som et aggregat eller som et agglomerat, og hvor mindst 50 % af partiklerne i den antalsmæssige størrelsesfordeling i en eller flere eksterne dimensioner ligger i størrelsesintervallet 1-100 nm ( 2 ).

Artikel 3

For at få tildelt EU-miljømærket i medfør af forordning (EF) nr. 66/2010 skal et rengøringsmiddel tilhøre produktgruppen »rengøringsmidler til hårde overflader« som defineret i denne afgørelses artikel 1 og opfylde kriterierne og de tilhørende krav til vurdering og verifikation, der er fastlagt i bilaget til denne afgørelse.

Artikel 4

Kriterierne for produktgruppen »rengøringsmidler til hårde overflader« og de krav til vurdering og verifikation, der er knyttet til disse kriterier, gælder i seks år efter meddelelsen af denne afgørelse.

Artikel 5

Til administrative formål tildeles produktgruppen »rengøringsmidler til hårde overflader« kodenummeret »020«.

Artikel 6

Afgørelse 2011/383/EU ophæves.

Artikel 7

1. Uanset artikel 6 bedømmes EU-miljømærkeansøgninger for produkter i produktgruppen »rengøringsmidler til hårde overflader« på de betingelser, der er fastlagt i afgørelse 2011/383/EU, hvis de indgives før datoen for meddelelse af denne afgørelse.

2. Ansøgninger om tildeling af EU-miljømærket for produkter i produktgruppen »rengøringsmidler til hårde overflader«, der indgives indtil to måneder efter datoen for meddelelse af denne afgørelse, kan enten baseres på kriterierne i afgørelse 2011/383/EU eller på kriterierne i denne afgørelse. Ansøgningerne bedømmes efter de kriterier, de bygger på.

▼M1

3. EU-miljømærker, der er tildelt i overensstemmelse med kriterierne i afgørelse 2011/383/EU, kan anvendes frem til den 30. juni 2019.

▼B

Artikel 8

Denne afgørelse er rettet til medlemsstaterne.









BILAG

GENERELLE FORHOLD

EU-MILJØMÆRKEKRITERIER

Kriterier for tildeling af EU-miljømærket til rengøringsmidler til hårde overflader

KRITERIER

1. Toksicitet for organismer, der lever i vand

2. Bionedbrydelighed

3. Bæredygtigt indkøb af palmeolie, palmekerneolie og heraf afledte produkter

4. Stoffer, hvis anvendelse er udelukket eller begrænset

5. Emballage

6. Brugsegnethed

7. Brugerinformation

8. Oplysninger på EU-miljømærket

VURDERING OG VERIFIKATION

a) Krav

Der er anført specifikke vurderings- og verifikationskrav ved hvert kriterium.

Når ansøgeren skal forelægge kompetente organer erklæringer, dokumentation, analyser, prøvningsrapporter eller andet belæg for, at kriterierne er opfyldt, kan dette materiale stamme fra ansøgeren og/eller dennes leverandør(er) alt efter tilfældet.

De kompetente organer skal fortrinsvis anerkende attester udstedt af organer, der er akkrediteret i overensstemmelse med relevante harmoniserede standarder for prøvnings- og kalibreringslaboratorier, og verifikationer af organer, som er akkrediteret i overensstemmelse med de harmoniserede standarder for organer, der certificerer produkter, processer og serviceydelser. Akkreditering udføres i overensstemmelse med Europa-Parlamentets og Rådets forordning (EF) nr. 765/2008 ( 3 ).

Der kan i givet fald anvendes andre prøvningsmetoder end dem, der er anført for de enkelte kriterier, hvis det kompetente organ, der vurderer ansøgningen, accepterer, at de er ækvivalente.

De kompetente organer kan om nødvendigt kræve supplerende dokumentation og foretage uafhængig verifikation eller kontrolbesøg på stedet.

Det er en forudsætning, at produktet opfylder alle relevante lovkrav i det eller de lande, hvor det påtænkes markedsført. Ansøgeren skal afgive en erklæring om, at produktet opfylder dette krav.

Listen i databasen for vaskemiddelingredienser »Detergent Ingredient Database« (DID-listen), der findes på EU-miljømærkets hjemmeside, indeholder de oftest benyttede indholdsstoffer i rengøringsmidler og kosmetik. Den skal anvendes som grundlag for beregning af det kritiske fortyndingsvolumen (CDV) og til vurdering af indholdsstoffernes bionedbrydelighed. For stoffer, der ikke optræder på DID-listen, gives der anvisninger på, hvordan de relevante data beregnes eller ekstrapoleres.

Listen over alle indholdsstoffer skal forelægges det kompetente organ med angivelse af handelsbetegnelse (hvis den findes), kemisk navn, CAS-nummer, DID-nummer, anvendt mængde, samt funktion og form, der forefindes i den endelige produktformulering (herunder vandopløselig beskyttelsesfilm).

Konserverings-, farve- og duftstoffer skal angives uanset deres koncentration. Andre indholdsstoffer skal angives ved koncentrationer på 0,010 vægtprocent eller derover.

Alle tilstedeværende indholdsstoffer i form af nanomaterialer skal tydeligt i listen med ordet »nano« i parentes.

Der skal for hvert angivet indholdsstof forelægges sikkerhedsdatablade (SDS) i overensstemmelse med Europa-Parlamentets og Rådets forordning (EF) nr. 1907/2006 ( 4 ). Findes der ikke et SDS for et individuelt stof, fordi det indgår i en blanding, skal ansøgeren forelægge SDS for blandingen.

b) Målegrænser

Alle indholdsstoffer skal opfylde kriterierne som fastlagt i tabel 1.







Tabel 1 Grænseniveauer for indholdsstoffer opdelt på kriterier for rengøringsmidler til hårde overflader (i vægtprocent) Kriteriets betegnelse Overflade-aktive stoffer Konserve-ringsmidler Farvestoffer Duftstoffer Andet (f.eks. enzymer) Toksicitet for organismer, der lever i vand ≥ 0,010 ingen øvre grænse (*1) ingen øvre grænse (*1) ingen øvre grænse (*1) ≥ 0,010 Bionedbrydelighed Overfladeaktive stoffer ≥ 0,010 Ikke relevant Ikke relevant Ikke relevant Ikke relevant Organiske stoffer ≥ 0,010 ingen øvre grænse (*1) ingen øvre grænse (*1) ingen øvre grænse (*1) ≥ 0,010 Bæredygtig sourcing af palmeolie ≥ 0,010 Ikke relevant Ikke relevant Ikke relevant ≥ 0,010 Stoffer, der ikke må anvendes eller kun må anvendes i begrænset omfang Specificerede stoffer, der ikke må anvendes eller kun må anvendes i begrænset omfang ingen øvre grænse (*1) ingen øvre grænse (*1) ingen øvre grænse (*1) ingen øvre grænse (*1) ingen øvre grænse (*1) Farlige stoffer ≥ 0,010 ≥ 0,010 ≥ 0,010 ≥ 0,010 ≥ 0,010 Særligt problematiske stoffer ingen øvre grænse (*1) ingen øvre grænse (*1) ingen øvre grænse (*1) ingen øvre grænse (*1) ingen øvre grænse (*1) Duftstoffer Ikke relevant Ikke relevant Ikke relevant ingen øvre grænse (*1) Ikke relevant Konserveringsstoffer Ikke relevant ingen øvre grænse (*1) Ikke relevant Ikke relevant Ikke relevant Farvestoffer Ikke relevant Ikke relevant ingen øvre grænse (*1) Ikke relevant Ikke relevant Enzymer Ikke relevant Ikke relevant Ikke relevant Ikke relevant ingen øvre grænse (*1) Mikroorganismer Ikke relevant Ikke relevant Ikke relevant Ikke relevant ≥ 0,010 (*1) Ved »ingen øvre grænse« forstås: alle indholdsstoffer, uanset koncentration (analytisk detektionsgrænse), med undtagelse af biprodukter og urenheder fra råmaterialer, som kan være til stede i en koncentration på op til 0,010 % vægtprocent af den endelige formulering. ▼B

c) Særlige karakteristika for produktgruppen

Eksisterer et produkt både som et brugsklart produkt og i ufortyndet form, og begge former sælges som en del af et enkelt parti (f.eks. en flaske med et brugsklart produkt og en refill flaske med det ufortyndede produkt), skal begge produktformer opfylde kravene i alle kriterierne for deres respektive former.

Ufortyndede produkter i emballager, der udelukkende er udformet med henblik på genpåfyldning af triggerspraybeholdere, skal opfylde kravene til emballering af brugsklare produkter.

REFERENCEDOSERING

Følgende dosering anvendes som referencedosering med henblik på beregningerne, hvormed det søges godtgjort, at EU-miljømærkekriterierne overholdes, og ved prøvning af rengøringsevne.







Brugsklare produkter 1 liter brugsklart produkt Ufortyndede produkter Højeste dosering af produktet, som producenten anbefaler til 1 liter vaskevand til rengøring af normalt snavsede overflader (angivet i g/l af rengøringsopløsning eller ml/l af rengøringsopløsning)

Vurdering og verifikation: Ansøgeren skal forelægge produktets etiket eller en brugervejledning med angivelse af doseringsvejledning.

Kriterium 1 — Toksicitet for organismer, der lever i vand

Produktets kritiske fortyndingsvolumen (CDVkronisk) må ikke overskride følgende grænseværdier for referencedoseringen.







Produkttype CDV-grænse (l/l af rengøringsopløsning) Universalrengøringsmidler, brugsklare 350 000 Universalrengøringsmidler, ufortyndede 18 000 Køkkenrengøringsmidler, brugsklare 600 000 Køkkenrengøringsmidler, ufortyndede 45 000 Vinduespudsemidler, brugsklare 48 000 Vinduespudsemidler, ufortyndede 18 000 Sanitetsrengøringsmidler, brugsklare 600 000 Sanitetsrengøringsmidler, ufortyndede 45 000

Vurdering og verifikation: Ansøgeren skal forelægge beregningen af produktets CDVkronisk. Der findes et regneark til beregning af CDVkronisk-værdien på EU-miljømærkets hjemmeside.

CDVkronisk-værdien beregnes for hvert af produktets indholdsstoffer (i), bortset fra mikroorganismer, ved følgende formel:

hvor:

dosering(i) : vægten (g) af stof (i) i referencedoseringen

DF(i) : nedbrydningsfaktor for stof (i)

TFkronisk(i) : kronisk toksicitetsfaktor for stof (i)

Værdierne for DF(i) og TFkronisk(i) skal tages fra DID-listen, del A, nyeste udgave. Hvis et indholdsstof ikke er opført i del A, skal ansøgeren anslå værdierne ifølge den fremgangsmåde, som beskrives i samme listes del B, og vedlægge den tilhørende dokumentation.

Kriterium 2 — Bionedbrydelighed

a) Overfladeaktive stoffers bionedbrydelighed

Alle overfladeaktive stoffer skal være let bionedbrydelige (under aerobe forhold).

Alle overfladeaktive stoffer, der er klassificeret som værende farlige for vandmiljøet: akut, kategori 1 (H400) eller kronisk kategori 3 (H412) i overensstemmelse med Europa-Parlamentets og Rådets forordning (EF) nr. 1272/2008 ( 5 ), skal derudover også være anaerobt bionedbrydelige.

b) Organiske forbindelsers bionedbrydelighed

Indholdet af organiske stoffer i produktet, bortset fra mikroorganismer, der ikke er aerobt bionedbrydelige (ikke let bionedbrydelig, aNBO) og/eller anaerobt ikke-bionedbrydelige (anNBO), må ikke overstige følgende grænser for referencedoseringen.







Produkttype aNBO (g/l af rengøringsopløsning) anNBO (g/l af rengøringsopløsning) Universalrengøringsmidler, brugsklare 3,00 55,00 Universalrengøringsmidler, ufortyndede 0,20 0,50 Køkkenrengøringsmidler, brugsklare 5,00 35,00 Køkkenrengøringsmidler, ufortyndede 0,20 0,50 Vinduespudsemidler, brugsklare 2,00 20,00 Vinduespudsemidler, ufortyndede 0,20 0,50 Sanitetsrengøringsmidler, brugsklare 5,00 35,00 Sanitetsrengøringsmidler, ufortyndede 0,20 0,50

Vurdering og verifikation: Ansøgeren skal forelægge dokumentation for bionedbrydeligheden af overfladeaktive stoffer og for beregningen af produktets aNBO og anNBO. Der findes et regneark til beregning af aNBO- og anNBO-værdier på EU-miljømærkets hjemmeside.

Der skal henvises til den nyeste udgave af DID-listen for både overfladeaktive stoffers nedbrydelighed og aNBO- og anNBO-værdier for organiske forbindelser.

For indholdsstoffer, der ikke er opført i DID-listens del A, opgives relevante oplysninger fra litteratur, andre kilder eller relevante prøvningsresultater til dokumentation for, at stofferne er aerobt og anaerobt bionedbrydelige, jf. samme listes del B.

Foreligger der ikke dokumentation for nedbrydelighed, kan andre indholdsstoffer end overfladeaktive stoffer undtages fra kravet om anaerob nedbrydelighed, hvis et af tre følgende alternativer er opfyldt:

1) det er let nedbrydeligt med lav adsorption (A < 25 %)

2) det er let nedbrydeligt med høj desorption (D > 75 %)

3) det er let nedbrydeligt og ikke-bioakkumulerende ( 6 ).

Test af adsorption/desorption skal gennemføres i overensstemmelse med OECD-retningslinje 106.

Kriterium 3 — Bæredygtig sourcing af palmeolie, palmekerneolie og heraf afledte produkter

Indholdsstoffer i produkterne, der stammer fra palmeolie eller palmekerneolie, skal anskaffes fra plantager, der opfylder kravene i en certificeringsordning for bæredygtig produktion, som støttes af multiinteressentorganisationer med en bred medlemsskare, herunder NGO'er, erhvervsliv og statslige myndigheder, og som tager højde for miljøpåvirkninger, bl.a. på jordbund, biodiversitet, lagret af organisk kulstof i jorden og bevarelse af naturressourcer.

Vurdering og verifikation: Ansøgeren skal forelægge dokumentation i form af tredjepartscertificering og sporbarhedscertificering af, at den palmeolie og palmekerneolie, der anvendes til fremstilling af indholdsstofferne, hidrører fra bæredygtigt forvaltede plantager.

Der accepteres bl.a. RSPO-certifikater (der bygger på identitetsbevarelse, adskillelse eller massebalance) og alle tilsvarende eller strengere ordninger for bæredygtig produktion.

For kemisk afledte produkter af palmeolie og palmekerneolie accepteres godtgørelse af bæredygtighed ved hjælp af book-and-claim-systemer såsom GreenPalm-certifikater eller tilsvarende ved at forelægge ACOP-opgivne mængder af GreenPalm-certifikater, som er indkøbt og indløst i løbet af den seneste årlige handelsperiode.

Kriterium 4 — Stoffer, hvis anvendelse er udelukket eller begrænset

a) Specifikke stoffer, hvis anvendelse er udelukket eller begrænset

i) Stoffer, der ikke må anvendes

Nedennævnte stoffer må ikke indgå i produktformuleringen uanset koncentrationen:

— alkylphenolethoxylater (APEO) og andre alkylphenolderivater

— atranol

— chloratranol

— diethylentriaminpentaeddikesyre (DTPA)

— ethylendiamintetraeddikesyre (EDTA) og salte heraf

— formaldehyd og formaldehydfrigørere (f.eks. 2-brom-2-nitropropan-1,3-diol, 5-brom-5-nitro-1,3-dioxan, natriumhydroxylmethylglycinat, diazolidinylurinstof), bortset fra urenheder af formaldehyd i overfladeaktive stoffer baseret på polyalkoxy-kemi op til en koncentration på 0,010 vægtprocent i indholdsstoffet

— glutaraldehyd

— hydroxyisohexyl-3-cyclohexencarboxaldehyd (HICC)

— mikroplast

— nanosølv

— nitromoskus og polycyklisk moskus

— fosfater

— perfluorinerede alkylater

— kvaternære ammoniumsalte, der ikke er let bionedbrydelige

— reaktive chlorforbindelser

— rhodamin B

— triclosan

— 3-iod-2-propynyl-butylcarbamat

— aromatiske kulbrinter

— halogenerede kulbrinter.

Vurdering og verifikation: Ansøgeren skal forelægge en underskrevet erklæring om overensstemmelse, der bakkes op af erklæringer fra leverandører i givet fald, hvori det bekræftes, at de opregnede stoffer ikke indgår i produktformuleringen uanset koncentration.

ii) Stoffer, hvis anvendelse er underlagt begrænsninger

Nedennævnte stoffer må ikke indgå i produktformuleringen over de angivne koncentrationer:

— 2-methyl-2H-isothiazol-3-on: 0,0050 vægtprocent (er værdien af 2-methyl-2H-isothiazol-3-on, som tillades ifølge bilag V (Liste over konserveringsmidler, som er tilladt i kosmetiske produkter) til Europa-Parlamentets og Rådets forordning (EF) nr. 1223/2009 ( 7 ), lavere på tidspunktet for indgivelse af ansøgningen, skal denne lavere værdi gives forrang)

— 1,2-benzisothiazol-3(2H)-on: 0,0050 vægtprocent

— 5-chlor-2-methyl-4-isothiazolin-3-on/2-methyl-4-isothiazolin-3-on: 0,0015 vægtprocent

Det samlede fosforindhold (P) beregnet som grundstof skal begrænses til følgende værdier for referencedoseringen.







Produkttype Indhold af P Universalrengøringsmidler, brugsklare 0,02 g/l brugsklart produkt Universalrengøringsmidler, ufortyndede 0,02 g/l rengøringsopløsning Køkkenrengøringsmidler, brugsklare 1,00 g/l brugsklart produkt Køkkenrengøringsmidler, ufortyndede 1,00 g/l rengøringsopløsning Vinduespudsemidler, brugsklare 0,00 g/l brugsklart produkt Vinduespudsemidler, ufortyndede 0,00 g/l rengøringsopløsning Sanitetsrengøringsmidler, brugsklare 1,00 g/l brugsklart produkt Sanitetsrengøringsmidler, ufortyndede 1,00 g/l rengøringsopløsning

Duftstoffer, der er undergivet oplysningskravet i forordning (EF) nr. 648/2004, må ikke forekomme i mængder ≥ 0,010 vægtprocent pr. stof.

VOC må ikke forekomme over de nedenstående grænser. Ved VOC forstås organiske forbindelser med kogepunkt under 150 °C.







Produkttype VOC-grænse Universalrengøringsmidler, brugsklare 30 g/l brugsklart produkt Universalrengøringsmidler, ufortyndede 30 g/l rengøringsopløsning Køkkenrengøringsmidler, brugsklare 60 g/l brugsklart produkt Køkkenrengøringsmidler, ufortyndede 60 g/l rengøringsopløsning Vinduespudsemidler, brugsklare 100 g/l brugsklart produkt Vinduespudsemidler, ufortyndede 100 g/l rengøringsopløsning Sanitetsrengøringsmidler, brugsklare 60 g/l brugsklart produkt Sanitetsrengøringsmidler, ufortyndede 60 g/l rengøringsopløsning

Vurdering og verifikation: Ansøgeren skal forelægge følgende oplysninger:

a) Hvis der anvendes isothiazolinoner en underskrevet erklæring om overensstemmelse, der bakkes op af erklæringer fra leverandører i givet fald, hvori det bekræftes, at indholdet af anvendte isothiazolinoner ligger på eller under den fastsatte grænse.

b) En underskrevet erklæring om overensstemmelse, der bakkes op af erklæringer fra leverandører i givet fald, hvori det bekræftes, at den samlede mængde af grundstoffet fosfor ligger på eller under den fastsatte grænse. Erklæringen skal underbygges af beregningerne af produktets samlede indhold af fosfor.

c) En underskrevet erklæring om overensstemmelse, der bakkes op af erklæringer fra leverandører i givet fald, hvori det bekræftes, at duftstoffer, der er undergivet oplysningskravet i forordning (EF) nr. 648/2004, ikke forefindes i mængder over de fastsatte grænser.

d) En underskrevet erklæring om overensstemmelse, der bakkes op af erklæringer fra leverandørerne i givet fald, hvori det bekræftes, at den samlede mængde af VOC ligger under de fastsatte grænser. Denne erklæring skal underbygges af prøvningsrapporter eller beregninger af VOC-indholdet baseret på ingredienslisten.

b) Farlige stoffer

i) Slutprodukt

Slutproduktet må ikke være klassificeret og mærket som værende akut toksisk, som et specifikt målorgangiftstof, som respiratorisk sensibiliserende eller hudsensibiliserende, eller kræftfremkaldende, mutagen, reproduktionstoksisk eller farligt for vandmiljøet som defineret i bilag I til forordning (EF) nr. 1272/2008 og i overensstemmelse med listen i tabel 2.

ii) Indholdsstof

Produktet må ikke indeholde indholdsstoffer med en koncentrationsgrænse på eller over 0,010 vægtprocent i slutproduktet, som opfylder kriterierne for at være klassificeret og mærket som værende toksisk, farligt for vandmiljøet som respiratorisk sensibiliserende eller hudsensibiliserende, kræftfremkaldende, mutagen eller reproduktionstoksisk i overensstemmelse med bilag I til forordning (EF) nr. 1272/2008 og i overensstemmelse med listen i tabel 2.

Hvis de er strengere, finder de generiske eller specifikke koncentrationsgrænser, der er fastlagt i overensstemmelse med artikel 10 i forordning (EF) nr. 1272/2008, anvendelse med forrang.







Tabel 2 Begrænsende faresætninger og deres inddeling Akut toksicitet Kategori 1 og 2 Kategori 3 H300 Livsfarlig ved indtagelse H301 Giftig ved indtagelse H310 Livsfarlig ved hudkontakt H311 Giftig ved hudkontakt H330 Livsfarlig ved indånding H331 Giftig ved indånding H304 Kan være livsfarligt, hvis det indtages og kommer i luftvejene EUH070 Giftig ved kontakt med øjnene Specifik målorgantoksicitet Kategori 1 Kategori 2 H370 Forårsager organskader H371 Kan forårsage organskader H372 Forårsager organskader ved længerevarende eller gentagen eksponering H373 Kan forårsage organskader ved længerevarende eller gentagen eksponering Sensibilisering ved indånding og hudsensibilisering Kategori 1A/1 Kategori 1 B H317 Kan forårsage allergisk hudreaktion H317 Kan forårsage allergisk hudreaktion H334 Kan fremkalde allergi- eller astmasymptomer eller åndedrætsbesvær ved indånding H334 Kan fremkalde allergi- eller astmasymptomer eller åndedrætsbesvær ved indånding Kræftfremkaldende, mutagene eller reproduktionstoksiske stoffer Kategori 1A og 1B Kategori 2 H340 Kan forårsage genetiske defekter H341 Mistænkt for at forårsage genetiske defekter. H350 Kan fremkalde kræft. H351 Mistænkt for at fremkalde kræft H350i Kan fremkalde kræft ved indånding H360F Kan skade forplantningsevnen. H361f Mistænkes for at skade forplantningsevnen. H360D Kan skade det ufødte barn. H361d Mistænkes for at skade det ufødte barn. H360FD Kan skade forplantningsevnen. Kan skade det ufødte barn H361fd Mistænkes for at skade forplantningsevnen. Mistænkes for at skade det ufødte barn H360Fd Kan skade forplantningsevnen. Mistænkes for at skade det ufødte barn H362 Kan skade børn, der ammes H360Df Kan skade det ufødte barn. Mistænkt for at skade forplantningsevnen Farlig for vandmiljøet Kategori 1 og 2 Kategori 3 og 4 H400 Meget giftig for vandlevende organismer H412 Skadelig for vandlevende organismer, med langvarige virkninger H410 Meget giftig for vandlevende organismer, med langvarige virkninger. H413 Kan forårsage langvarige skadelige virkninger for vandlevende organismer H411 Giftig for vandlevende organismer, med langvarige virkninger Farlig for ozonlaget H420 Farlig for ozonlaget

Dette kriterium gælder ikke for indholdsstoffer, som er omfattet af artikel 2, stk. 7, litra a) og b), i forordning (EF) nr. 1907/2006, som fastlægger kriterier for undtagelse af stoffer i samme forordnings bilag IV og V fra krav vedrørende registrering, downstream-brugere og evaluering. For at afgøre, om denne undtagelse finder anvendelse, skal ansøgeren screene alle indholdsstoffer, som forekommer i en koncentration på over 0,010 vægtprocent.

Stoffer og blandinger, der er angivet i tabel 3, er undtaget fra krav 4, litra b), nr. ii).







Tabel 3 Undtagne stoffer Stof Faresætning Overfladeaktive stoffer H400 Meget giftig for vandlevende organismer H412 Skadelig for vandlevende organismer, med langvarige virkninger Enzymer (*1) H317 Kan forårsage allergisk hudreaktion H334 Kan fremkalde allergi- eller astmasymptomer eller åndedrætsbesvær ved indånding NTA som urenhed i MGDA og GLDA (*2) H351 Mistænkt for at fremkalde kræft (*1) Herunder stabilisatorer og andre hjælpestoffer i præparaterne. (*2) I koncentrationer, der er lavere end 0,2 % i råmaterialet, forudsat at den samlede koncentration i det endelige produkt er lavere end 0,10 %.

Vurdering og verifikation: Ansøgeren skal godtgøre, at dette kriterium er opfyldt for slutproduktet og for alle indholdsstoffer, der forefindes i en koncentration på mere end 0,010 vægtprocent i slutproduktet. Ansøgeren skal forelægge en underskrevet erklæring om overensstemmelse støttet af erklæringer fra leverandører i givet fald eller SDS til bekræftelse af, at ingen af disse stoffer opfylder kriterierne for klassificering med en eller flere af faresætningerne i tabel 2 i den eller de former og fysiske tilstandsformer, hvori de forefindes i produktet.

Hvad angår stoffer anført i bilag IV og V til forordning (EF) nr. 1907/2006, som er undtaget fra registreringsforpligtelserne i forordningens artikel 2, stk. 7, litra a) og b), vil en erklæring fra ansøgeren herom være tilstrækkelig.

Ansøgeren skal forelægge en underskrevet erklæring om overensstemmelse støttet af erklæringer fra leverandører i givet fald eller SDS til bekræftelse af tilstedeværelsen af indholdsstoffer, der opfylder betingelserne for fritagelse.

c) Særligt problematiske stoffer (SVHC'er)

Slutproduktet må ikke indeholde indholdsstoffer, der er udpeget i overensstemmelse med den procedure, som beskrives i forordning (EF) nr. 1907/2006, artikel 59, stk. 1, hvorved kandidatlisten over særligt problematiske stoffer opstilles.

Vurdering og verifikation: Ansøgeren skal forelægge en underskrevet erklæring om overensstemmelse støttet af erklæringer fra leverandører i givet fald eller SDS til bekræftelse af, at der ikke forefindes stoffer, som er optaget på kandidatlisten.

Der henvises til den seneste liste over særligt problematiske stoffer pr. ansøgningsdatoen.

d) Duftstoffer

Alle indholdsstoffer, der tilsættes produktet som duftstof, skal være fremstillet og håndteret i henhold til retningslinjerne fra International Fragrance Association (IFRA) ( 8 ). Producenten skal følge anbefalingerne i IFRA's regelsæt om forbud, begrænset anvendelse og særlige renhedskriterier for stoffer.

Vurdering og verifikation: leverandøren eller producenten af duftstoffet alt efter tilfælde skal forelægge en underskrevet erklæring om overensstemmelse.

e) Konserveringsmidler

i) Produktet må kun indeholde konserveringsmidler i konserveringsøjemed, og doseringen skal være afpasset til dette ene formål. Dette gælder ikke for overfladeaktive stoffer, som også kan have biocide egenskaber.

ii) Produktet må indeholde konserveringsmidler, forudsat at disse ikke er bioakkumulerende. Et konserveringsmiddel anses for ikke at være bioakkumulerende, hvis BCF < 100 eller log Kow < 3,0. Hvis både BCF- og log Kow-værdier foreligger, anvendes den største målte BCF-værdi.

iii) Det er forbudt at hævde eller antyde på emballagen eller ved enhver anden kommunikationsform, at produktet har en antibakteriel eller desinficerende virkning.

Vurdering og verifikation: Ansøgeren skal forelægge en underskrevet erklæring om overensstemmelse støttet af erklæringer fra leverandører i givet fald sammen med SDS for eventuelle tilsatte konserveringsmidler samt oplysninger om deres BCF- og/eller log Kow-værdier. Ansøgeren skal også forelægge et eksempel på layout af emballagen inklusive etiket.

f) Farvestoffer

Farvestoffer i produktet må ikke være bioakkumulerende.

Et farvestof anses for ikke at være bioakkumulerende, hvis BCF < 100 eller log Kow < 3,0. Hvis både BCF- og log Kow-værdier foreligger, anvendes den største målte BCF-værdi. Det er ikke nødvendigt at forelægge dokumentation for bioakkumuleringspotentialet for farvestoffer, der er godkendt til anvendelse i fødevarer.

Vurdering og verifikation: Ansøgeren skal forelægge en underskrevet erklæring om overensstemmelse støttet af erklæringer fra leverandører i givet fald sammen med SDS for eventuelle tilsatte farvestoffer samt oplysninger om deres BCF- og/eller log Kow-værdi eller dokumentation for, at de er godkendt til anvendelse i fødevarer.

g) Enzymer

Der må kun anvendes indkapslede enzymer (i fast form) og enzymer i flydende/opslæmmet form.

Vurdering og verifikation: Ansøgeren skal forelægge en underskrevet erklæring om overensstemmelse støttet af erklæringer fra leverandører i givet fald sammen med SDS for eventuelle tilsatte enzymer.

h) Mikroorganismer

i) Identifikation: Alle bevidst tilsatte mikroorganismer skal have et ATCC-nummer (American Type Culture Collection), tilhøre en international deponeringsmyndigheds (IDA) samling eller have deres DNA identificeret i overensstemmelse med en »Strain identification protocol« (ved anvendelse af 16S ribosomal DNA-sekvensbestemmelse eller en ækvivalent metode).

ii) Sikkerhed: Alle bevidst tilsatte mikroorganismer skal tilhøre begge af følgende:

— Risikogruppe 1 som fastlagt ved direktiv 2000/54/EF ( 9 ) — biologiske agenser under arbejdet

— listen over QPS (Qualified Presumption of Safety — betinget antagelse om sikkerhed), der er udstedt af Den Europæiske Fødevaresikkerhedsautoritet (EFSA).

iii) Fravær af kontaminanter: patogene mikroorganismer som defineret nedenfor må ikke forefindes i nogen af de stammer, der indgår i det færdige produkt, når det screenes med de angivne prøvningsmetoder eller tilsvarende metoder:

— E. Coli, prøvningsmetode ISO 16649-3:2005

— Streptococcus (Enterococcus), prøvningsmetode ISO 21528-1:2004

— Staphylococcus aureus, prøvningsmetode ISO 6888-1

— Bacillus cereus, prøvningsmetode ISO 7932:2004 eller ISO 21871

— Salmonella, prøvningsmetode ISO6579:2002 eller ISO 19250.

iv) Ingen bevidst tilsatte mikroorganismer må være genetisk modificerede mikroorganismer (GMM).

v) Antibiotikafølsomhed: Alle bevidst tilsatte mikroorganismer skal være følsomme over for hver af de fem store antibiotiske klasser (aminoglycosid, macrolid, betalaktam, tetracyclin og fluorquinolon), bortset fra oprindelig resistens, i overensstemmelse med EUCAST's diskdiffusionsmetode eller tilsvarende.

vi) Kimtal: produkter i deres brugsklare form skal have et kimtal normalt lig med eller større end 1 × 105 kolonidannende enheder (CFU) pr. ml i overensstemmelse med ISO 4833-1:2014.

vii) Holdbarhed: produktets mindste holdbarhed må ikke være lavere end 24 måneder, og kimtallet må ikke falde med mere end 10 % hver 12. måned i overensstemmelse med ISO 4833-1:2014.

viii) Brugsegnethed: produktet skal opfylde alle kravene i kriterium 6 angående brugsegnethed, og alle påstande, som fabrikanten fremsætter vedrørende virkningerne af mikroorganismerne i produktet, skal dokumenteres gennem tredjepartskontrol.

ix) Påstande: det er forbudt at hævde eller antyde på emballagen eller ved enhver anden kommunikationsform, at produktet har en antibakteriel eller desinficerende virkning.

x) Brugerinformation: produktets etiket skal indeholde følgende oplysninger:

— at produktet indeholder mikroorganismer

— at produktet ikke må anvendes sammen med en triggerspraymekanisme

— at produktet ikke bør anvendes på overflader, som er i kontakt med fødevarer

— en angivelse af produktets holdbarhedsperiode.

Vurdering og verifikation: ansøgeren skal forelægge:

i) Navn (stamme) og identifikation af alle mikroorganismer, som produktet indeholder, med ATCC- eller IDA-numre eller dokumentation for DNA-identifikation.

ii) Dokumentation, hvormed det godtgøres, at alle mikroorganismer tilhører risikogruppe 1 og findes på QPS-listen.

iii) Dokumentation i form af prøvningsresultater, hvormed det godtgøres, at der ikke findes patogene mikroorganismer i produktet.

iv) Dokumentation, hvormed det godtgøres, at der ikke findes genetisk modificerede mikroorganismer i produktet.

v) Dokumentation i form af prøvningsresultater, hvormed det godtgøres, at alle mikroorganismer er følsomme over for hver af de angivne fem store antibiotiske klasser (bortset fra oprindelig resistens).

vi) Dokumentation i form af prøvningsresultater af CFU pr. ml brugsklar opløsning (for ufortyndede produkter anvendes det fortyndingsforhold, som anbefales til »normal« rengøring).

vii) Dokumentation i form af prøvningsresultater af CFU pr. ml brugsklar opløsning for hver 12. måned for et opbevaret produkt, indtil dets holdbarhedsperiode er udløbet.

viii) Dokumentation i form af prøvningsresultater fra et eksternt laboratorium, som godtgør de påståede virkninger af mikroorganismerne, sammen med produktets etiket eller en grafisk tegning af emballagen med tydeliggørelse af eventuelle påstande vedrørende mikroorganismernes virkninger.

ix) og x) en grafisk tegning af emballagen eller en kopi af produktets etiket.

Kriterium 5 — Emballage

a) Produkter, der sælges i sprayflasker

Der må ikke anvendes spraydåser eller -flasker med drivgasser. Sprayflasker skal kunne genpåfyldes og genanvendes.

Vurdering og verifikation: Ansøgeren skal forelægge en underskrevet erklæring om overensstemmelse sammen med relevant dokumentation, hvori det beskrives eller godtgøres, hvordan det er muligt at genpåfylde sprayflasker, der udgør en del af emballagen.

b) Emballageretursystemer

Leveres produktet i emballage, der er omfattet af et retursystem for et produkt, undtages dette produkt fra kravene i kriterium 5, litra c) og d).

Vurdering og verifikation: Ansøgeren skal forelægge en underskrevet erklæring om overensstemmelse sammen med relevant dokumentation, hvori det beskrives eller godtgøres, at der er indført et retursystem for emballagen.

c) Vægt/nytte-forhold (WUR)

Produktets vægt/nytte-forhold (WUR) udregnes kun for primæremballagen og må ikke overstige følgende værdier for referencedoseringen.







Produkttype WUR (g/l af rengøringsopløsning) Ufortyndede produkter 15 Brugsklare produkter 150 Brugsklare produkter, der sælges i triggerspraybeholdere 200

Primæremballage, som fremstilles af mere end 80 % genanvendte materialer, undtages fra dette krav.

Vurdering og verifikation: Ansøgeren skal forelægge beregningen af produktets WUR. Hvis produktet sælges i forskellige emballager (dvs. af forskellig størrelse), skal der forelægges en beregning for hver af de emballagestørrelser, der ansøges om EU-miljømærke til.

WUR beregnes på følgende måde:

hvor:

Wi : vægten (g) af primæremballage (i)

Ui : vægten (g) af non-post-consumer genanvendt emballage i primæremballagen (i) Ui = Wi medmindre ansøgeren kan bevise andet

Di : antal referencedoser i primæremballagen (i). For brugsklare produkter er Di = produktvolumen (i liter)

Ri : genpåfyldningsindeks. Ri = 1 (emballagen genbruges ikke til det samme formål) eller Ri = 2 (hvis ansøgeren kan dokumentere, at emballagekomponenten kan genbruges til samme formål, og vedkommende sælger refills).

Ansøgeren skal forelægge en underskrevet erklæring om overensstemmelse sammen med en bekræftelse af indholdet af genanvendt emballage efter forbrugsleddet sammen med relevant dokumentation. Emballage anses som genanvendt efter forbrugsleddet, hvis råmaterialet er samlet fra emballageproducenter på distributionsplan eller forbrugerplan.

d) Udformning med henblik på genanvendelse

Plastemballage skal være udformet således, at genanvendelse reelt lettes, idet potentielle forureninger og uforenelige materialer, der vides at vanskeliggøre adskillelse eller oparbejdning eller at reducere genbrugsmaterialers kvalitet, undgås. Etiket eller sleeve samt lukkeanordning og et eventuelt spærrelag må ikke indeholde de materialer og komponenter, der er anført i tabel 4, hverken hver for sig eller tilsammen. Pumpeanordninger (også i sprays) er undtaget fra dette krav.







Tabel 4 Materialer og komponenter, der er udelukket i dele af emballager Del af emballage Udelukkede materialer og komponenter (*1) Etiket eller sleeve — Etiket eller sleeve af PS sammen med en PET-, PP- eller HDPE-flaske — Etiket eller sleeve af PVC sammen med en PET-, PP- eller HDPE-flaske — Etiket eller sleeve af PETG sammen med en PET-flaske — Alle øvrige plastmaterialer til sleeves/etiketter med en densitet > 1 g/cm3 anvendt sammen med en PET-flaske — Alle øvrige plastmaterialer til sleeves/etiketter med en densitet < 1 g/cm3 anvendt sammen med en PP- eller HDPE-flaske — Etiketter eller sleeves, der er metalliseret eller smeltet fast til selve emballagen (in-mould labelling) Lukkeanordning — Lukkeanordning af PS sammen med en PET-, HDPE- eller PP-flaske — Lukkeanordning af PVC sammen med en PET-, PP- eller HDPE-flaske — Lukkeanordning eller lukkeanordningsmateriale af PETG med densitet > 1 g/cm3 sammen med en PET-flaske — Lukkeanordninger af metal, glas eller EVA, som ikke let kan adskilles fra flasken — Lukkeanordninger af silikone. Lukkeanordninger af silikone med en densitet < 1 g/cm3 sammen med en PET-flaske og lukkeanordninger af silikone med en densitet > 1g/cm3 sammen med en PEHD- eller PP-flaske er undtaget. — Metalfolier eller -forseglinger, der bliver siddende på flasken eller dens lukkeanordning, efter at produktet har været åbnet Spærrelag Polyamid og funktionelle polyolefiner samt metalliserede og lyshindrende spærrelag (*1) EVA — ethylenvinylacetat; HDPE — polyethylen med høj densitet; PET — polyethylenterephtalat; PETG — glycolmodificeret polyethylenterephthalat; PP — polypropylen; PS — polystyren; PVC — polyvinylchlorid.

Vurdering og verifikation: Ansøgeren skal forelægge en erklæring om, at kriteriet er opfyldt, hvori der er en detaljeret beskrivelse af emballagens materialesammensætning, dvs. af beholder, etiket eller hylster, klæbemidler, lukkeanordning og spærrelag, alt efter tilfældet, sammen med fotos eller tekniske tegninger af primæremballagen.

Kriterium 6 — Brugsegnethed

Produktet skal udvise en tilfredsstillende rengøringsevne ved den laveste temperatur og dosering, som anbefales af fabrikanten til en vandhårdhed i overensstemmelse med »Framework for testing the performance of hard surface cleaners«, som findes på EU-miljømærkets hjemmeside ( 10 ).

Vurdering og verifikation: Ansøgeren skal forelægge dokumentation for at påvise, at produktet er afprøvet under de forhold, som er specificeret i det nævnte framework, og at resultaterne viste, at produktet som minimum opnåede den påkrævede rengøringsevne. Ansøgeren skal også forelægge dokumentation for at påvise overensstemmelse med de laboratoriekrav, der indgår i de relevante harmoniserede standarder for prøvnings- og kalibreringslaboratorier, hvis dette er relevant.

En ækvivalent prøvning kan benyttes, hvis det kompetente organ har vurderet og accepteret dennes ækvivalens.

Kriterium 7 — Brugsoplysninger

Produktet skal ledsages af en vejledning i korrekt brug, således at produktets ydeevne maksimeres, affaldsproduktionen minimeres, og vandforurening og ressourceforbrug mindskes. Denne vejledning skal være læselig eller indeholde grafiske afbildninger eller ikoner, og den skal oplyse om følgende:

a) Doseringsvejledning

Ansøgeren skal gøre det nemt for forbrugeren at følge doseringsvejledningen, f.eks. ved at stille en doseringsvejledning og et målebæger til rådighed (evt. hættefulde). Følgende oplysning skal stå på emballagen til brugsklare produkter: »Dette produkt er ikke beregnet til rengøring i stor skala.«

Doseringsvejledningen skal omfatte anbefalet dosering for mindst to niveauer af tilsmudsning og i givet fald vandhårdhedens indflydelse på doseringen.

Hvis dette er relevant, angives den mest udbredte vandhårdhedsgrad i det område, hvor produktet påtænkes markedsført, eller en henvisning til, hvor denne oplysning kan findes.

b) Oplysninger om bortskaffelse af emballage

Primæremballagen skal indeholde oplysninger om genbrug, genanvendelse og korrekt bortskaffelse af emballage.

c) Miljøoplysninger

På primæremballagen skal en tekst angive betydningen af at benytte den korrekte dosering og den laveste anbefalede temperatur for at minimere energi- og vandforbruget og mindske vandforureningen.

Vurdering og verifikation: Ansøgeren skal forelægge en underskrevet erklæring om overensstemmelse sammen med et eksemplar af produktets etiket.

Kriterium 8 — Oplysninger på EU-miljømærket

Logoet skal være synligt og læseligt. EU-miljømærkets registrerings/licensnummer skal forefindes på produktet, og det skal være læsbart og klart synligt.

Ansøgeren kan vælge at indføje en valgfri rubrik på etiketten med følgende tekst:

— Begrænset belastning af vandmiljøet

— Begrænset mængde af farlige stoffer

— Rengøringsevnen er afprøvet.

Vurdering og verifikation: Ansøgeren skal forelægge en underskrevet erklæring om overensstemmelse sammen med et eksemplar af produktets etiket eller en grafisk tegning af emballagen, hvor EU-miljømærket er anbragt.